Με την «κιτρινόμαυρη» φανέλα θα συνεχίσει να αγωνίζεται ο Αντρέ Σιμόες!



Ο Πορτογάλος χαφ που βρισκόταν εδώ και λίγη ώρα στα γραφεία της ΑΕΚ, υπέγραψε το νέο του συμβόλαιο συνεργασίας με την Ένωση μέχρι το 2023. Συγκεκριμένα, η συμφωνία των δύο πλευρών είναι για 3+1 χρόνια.



Αναλυτικά η ανακοίνωση της ΠΑΕ ΑΕΚ:



Η ΠΑΕ ΑΕΚ ανακοινώνει την ανανέωση του συμβολαίου του Αντρέ Σιμόες. Ο εκ των αρχηγών της Πρωταθλήτριας Ελλάδας υπέγραψε για επιπλέον 3+1 χρόνια με την ομάδα μας.



Ο Αντρέ Σιμόες ήρθε στην ΑΕΚ το καλοκαίρι του 2015 και ήταν βασικό στέλεχος στην κατάκτηση του Κυπέλλου Ελλάδας το 2016 και στην επιστροφή της ομάδας μας στην κορυφή του ελληνικού ποδοσφαίρου, με την κατάκτηση του Πρωταθλήματος έπειτα από 24 χρόνια, το 2018.



Επίσης είχε καθοριστική συνεισφορά στην επιστροφή της ΑΕΚ και σε ευρωπαϊκό επίπεδο, με την πορεία της έως τους «32» του UEFA Europa League τη σεζόν 2017-18 και την φετινή παρουσία της στους ομίλους του UEFA Champions League έπειτα από 12 χρόνια.



Συνολικά ο Πορτογάλος άσος μετρά σε αυτά τα χρόνια 130 συμμετοχές με την κιτρινόμαυρη φανέλα σε όλες τις διοργανώσεις, έχοντας σημειώσει τέσσερα γκολ.



#Andrestayshome



